Video: Seun sing Christelike liedjie totdat ontvoerder hom vrylaatWillie Myrick. Foto: 11 Alive News Die video volg onderaan die berig. Willie Myrick, ŉ negejarige seun van Atlanta in Amerika, het glo aanhoudend ŉ Christelike liedjie gesing totdat sy ontvoerder hom vrygelaat het. Myrick het tydens ŉ onlangse geleentheid, waar hy vir sy dapperheid vereer is, gesê hy het kalm gebly en die liedjie, Every Praise, aanhoudend gesing totdat sy ontvoerder hom laat gaan het. Die man het hom op 31 Maart in die oprit van sy ouerhuis ontvoer. Hy het die liedjie gesing terwyl die man met hom rondgery het. Die ontvoerder het glo gevloek voordat hy hom vrygelaat het. Hezekiah Walker, ŉ bekroonde gospelsanger wat die betrokke liedjie sing, het spesiaal na Atlanta gereis om die seun te ontmoet. Walker het gesê hy glo God het deur sy liedjie gepraat om die seun se lewe te red. Die polisie het ŉ identikit van die ontvoerder opgestel en is nog na hom op soek. – SAPA-AP